C 314/8
SK
Úradný vestník Európskej únie
4.9.2023
Odvolanie podané 12. júla 2023: SN proti rozsudku Všeobecného súdu (piata komora) z 3. mája 2023 vo veci T-249/21, SN/Parlament (Vec C-430/23 P) (2023/C 314/11) Jazyk konania: angličtina Účastníci konania Odvolateľ: SN (v zastúpení: P. Eleftheriadis, barrister) Ďalší účastník konania: Európsky parlament Návrhy odvolateľa Odvolateľ navrhuje, aby Všeobecný súd: — čiastočne zrušil rozsudok z 3. mája 2023 vyhlásený piatou komorou Všeobecného súdu Európskej únie vo veci T-249/21, SN/Parlament, v rozsahu, v akom bola vyhlásená čiastočná platnosť rozhodnutia generálneho tajomníka Európskeho parlamentu z 21. decembra 2020 a oznámenie od dlhu č. 7010000021 z 15. januára 2021 zaslané SN vo výške 1 961 999,84 eura, — zrušil v plnom rozsahu rozhodnutie generálneho tajomníka Európskeho parlamentu z 21. decembra 2020, pokiaľ ide o SN, — zrušil v plnom rozsahu oznámenie od dlhu č. 7010000021 z 15. januára 2021 zaslané SN vo výške 196 199,84 eura, — uložil Európskemu parlament povinnosť nahradiť trovy konania vzniknuté odvolateľovi v tomto konaní, vrátane trov konania vynaložených v konaní pred Súdnym dvorom a Všeobecným súdom.
Odvolacie dôvody a hlavné tvrdenia 1) Neuplatnenie kritéria „vedomosti“ článku 137 Podmienok zamestnávania ostatných zamestnancov (1): Všeobecný súd porušil právo Únie, keď konštatoval, že vymáhanie odmeny vyplatenej za poskytnutie asistentskej pomoci poslancom podliehalo kritériu „vedomosti“ podľa článku 137 Podmienok zamestnávania ostatných zamestnancov a článku 85 Služobného poriadku úradníkov Európskej únie, ktoré vyžaduje, že príjemca vyplatenej sumy v rámci asistentskej výpomoci skutočne vedel alebo predpokladal, že táto platba nebola splatná.
2) Neuplatnenie skutočného významu článku 33 vykonávacích pravidiel (2): Všeobecný súd porušil právo Únie tým, že správne neuplatnil články 33 a 68 vykonávacích pravidiel, ktoré vyžadujú, aby plat vyplácaný asistentovi poslanca bol výplatou a nie odmenou za poskytnuté služby, a preto takáto odmena by sa stala „neoprávnená“ podľa práva Únie len vtedy, ak by nebola splatná na základe doložiek k pracovnej zmluve v súlade s obvyklými podmienkami prijatia do zamestnania asistentov poslancov.
3) Neexistencia ochrany práva poslancov na slobodu a nezávislosť: Všeobecný súd porušil právo Únie tým, že nedostatočne chránil právo poslancov na slobodu a nezávislosť (článok 2 a článok 21 ods.
2 Štatútu poslancov Európskeho parlamentu) tým, že stanovil prísny režim zodpovednosti za chyby spáchané v dobrej viere, ktorý je natoľko nepredvídateľný a obmedzujúci, že je nezlučiteľný s právom poslancov na slobodu a nezávislosť.
(1) (2)
Služobný poriadok úradníkov a Podmienky zamestnávania ostatných zamestnancov Európskeho hospodárskeho spoločenstva a Európskeho spoločenstva pre atómovú energiu (Ú. v. ES 45, 1962, s. 1385).
Rozhodnutie predsedníctva Európskeho parlamentu z 19. mája a 9. júla 2008, ktorým sa uplatňujú vykonávacie pravidlá k štatútu poslancov Európskeho parlamentu (Ú. v.
EÚ C 159, 2009, s. 1).